**ДОПЪЛНЕНИЕ КЪМ ТЕХНИЧЕСКА СПЕЦИФИКАЦИЯ**

 **По обществена поръчка с предмет: „Изготвяне на инвестиционен проект и упражняване на авторски надзор за допълнително водоснабдяване и канализация с. Драгичево, община Перник”, обявена в РОП АОП 00589-2017-0025**

**ОТНОСНО:** Изготвяне на идеен проект :1. Външен водопровод с.Драгичево- гр.Перник

**Местоположение:** с.Драгичево,гр.Перник, Община Перник

**ФАЗА:** ТП

І. Основание и цел на разработката

Основание на настоящото възлагане, е предстоящото изграждане на горе цитирания обект.

 Целта на заданието е изготвяне на идеен проект за изграждане на водопровод от гр.Перник до с.Драгичево .

 Предвижда се изграждане на външен водопровод до с.Драгичево,като същият се включи в съществуващият резервоар на селото. Разработката обхваща довеждащ водопровод който да премине по ВГМ,под Главен път I-6 ,по левия бряг на р.Рударщица и се включи в улична регулация на с.Драгичево,до съществуващият резервоар на с.Драгичево.

 Проектът следва да се разработи съгласно изискванията на Закона за устройство на територията и Наредба № 4 от 21.05.2001 г. за обхвата и съдържанието на инвестиционните проекти на МРРБ.

ІІ.Съществуващо положение

 Село Драгичево е най-голямото населено място на територията на Община Перник,с население 1 950 постоянни жители.Застроено е с масивни жилищни сгради.Близостта до столицата и гр.Перник дава възможност за непрекъснато увеличаване на броя на обитаващите селото.

 Село Драгичево се водоснабдява от високопланински водохващания в планина Витоша и поради намаляване дебита им особено през летния период,се налага подаване на допълнителни водни количества за селото. Селото е на постоянен воден режим през пролетно-летния сезон на годината.

ІІІ.изходни данни и насоки на техническото решение

1. Изходни данни:

Външната водопроводна връзка за с.Драгичево да се осъществи от Гл.клон II стоманен ф 325 мм, от вътрешната водопроводна мрежа на гр.Перник ,на подходящо място пред магазин Кауфланд. Да се предвиди подмяна на съществуващият довеждащ водопровод до резервоара от 75 м3 на селото и подмяна на връзката с вътрешната водопроводна мрежа на с.Драгичево.

Приблизителен брой постоянни жители, на с.Драгичево - 2 200 бр.

*Забележка:* При поискване ВЪЗЛОЖИТЕЛЯТ ще предостави допълнителна информация, с която разполага.

1. Основни изисквания:

 Да се спази Наредба №:2 /2005 година ,за проектиране ,изграждане и експлоатация на водоснабдителни системи

* Новопроектираният външен водопровод да се предвиди за изпълнение от съвременни материали.
* Поради липса на геология в района,да се приемат сходни параметри на изпълнени обекти в района

 - не се очаква наличие на подпочвени води ,за които се налага изпълнение на дренажна система

 Обем и съдържание на проекта:

* Проектът да се разработи във фаза „Идеен проект”, в следните части:
* Част Техноложка ;
* Част Геодезия;
* Проектът трябва да се изработи в 4 екземпляра на хартиен носител,а също и на електронен носител

Всички въпроси и промени, възникнали в процеса на проектирането и неуточнени в настоящето задание да се уточняват с Възложителя.